Publication: Magyar Közlöny
Issue: MK-2002-4 (Year: 2002, Number: 4)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzõi
Paragraph Index: 51

jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzõi jogról (a továbbiakban: Szjt.) XII. fejezetének rendelkezései, illetve nemzeti kulturális örökség miniszter nyilvántartásba vétele biztosítja. Egy adott — jelen esetben képzõ-, ipar- vagy fotómûvészeti — alkotás szerzõjének kizárólagos joga, hogy mûve tekintetében annak felhasználásáról döntsön, illetve jogdíj igényét érvényesítse. Azonban a kommunikációs és terjesztési technikák óriási fejlõdése révén elkerülhetetlenné vált, hogy ezen jogosultságot másnak — egy kizárólag erre a célra létrejött szervezetnek — átengedje, hogy az a nevében eljárjon. Eltérõ rendelkezés hiányában a képzõ-, ipar- és fotómûvészet alkotásainak bármely felhasználása (amennyiben az a hatályos szerzõi jogi rendelkezések értelmében jogdíjköteles) a HUNGART, illetve egyes esetekben a jogosult elõzetes hozzájárulásához kötött, különösen reklám, illetve hirdetési célokra történõ felhasználás esetén. A jogdíj mértéke elsõsorban a felhasználás jellegének, terjedelmének függvénye és/vagy általános tarifaként vagy egyedi szerzõdés keretében kerül meghatározásra. A következõkben részletezett jogdíjtarifák megállapítása az Szjt. 90. §-ának rendelkezésein alapul. Ezen díjszabás kizárólag a HUNGART közremûködésével történõ jogosítások tekintetében érvényes. Amennyiben a szerzõ vagy más jogosult közvetlenül ad engedélyt a felhasználásra, úgy ezen tarifák nem kötelezõ érvényûek. A felhasználások engedélyezése, illetve a számlák kiállítása a HUNGART székhelyén történik (1055 Budapest, Falk Miksa u. 30.). A Pénzügyminisztérium Forgalmiadó Fõosztályának és az APEH Adónemek Fõosztályának állásfoglalása értelmében a felhasználási engedély akkor lép érvénybe, azaz a teljesítés akkor történik, amikor a felhasználó a jogdíjat ténylegesen megfizette a HUNGART részére. Ezért a HUNGART a felhasználó adatszolgáltatása alapján, utólag, a jogdíj bekérését és beérkezését követõen állíthatja csak ki a bizonylatot, számlát a teljesítésrõl. Jelen általános szerzõdési feltételek 2002. január 1-jén lépnek hatályba, és 2002. december 31-ig érvényesek. A késõbbiekben részletezett díjak nem tartalmazzák a megfizetendõ 25%-os áfát. ÁLTALÁNOS RENDELKEZÉSEK

Source: https://magyarkozlony.hu/hivatalos-lapok/c5b60d977ce22e44fb285ac15cf9c257f83ab935/dokumentumok/39db3585ae8f125fe379c5a94ca773dce30d8dcf/letoltes